**Ministru kabineta noteikumu projekta „Grozījumi Ministru kabineta 2007.gada 27.novembra noteikumos Nr.799 „Maksātnespējas jautājumu konsultatīvās padomes nolikums”” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Tieslietu ministrijas iniciatīva. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2007.gada 27.novembra noteikumi Nr.799 „Maksātnespējas jautājumu konsultatīvās padomes nolikums” (turpmāk – noteikumi) noteic, ka Maksātnespējas jautājumu konsultatīvā padome (turpmāk - padome) ir konsultatīva un koordinējoša starpnozaru institūcija, kuras darbības mērķis ir veicināt un attīstīt politikas veidošanu un īstenošanu maksātnespējas jautājumos.  Ministru kabineta 2003.gada 29.aprīļa noteikumi Nr.243 „Tieslietu ministrijas nolikums” paredz, ka Tieslietu ministrijas funkcijās ietilpst tai skaitā maksātnespējas politikas izstrāde, savukārt Ministru kabineta noteikumi Nr.751 „Maksātnespējas administrācijas nolikums” paredz, ka Maksātnespējas administrācijas darbības mērķis ir īstenot valsts politiku tiesiskās aizsardzības procesa un maksātnespējas procesa jautājumos. Turklāt pēdējo gadu laikā noteikumos paredzētais padomes formāts ir transformējies tādā veidā, ka padome darbojas vairāk kā darba grupa, nenodrošinot noteikumos paredzēto augsto pārstāvības līmeni.  Tādejādi ir nepieciešams nodrošināt, ka padome apvieno augsta līmeņa pārstāvjus ar lēmumu pieņemšanas tiesībām, tādejādi nodrošinot vienotu un kompetentu nozares viedokļa paušanu. Vienlaikus būtu konsekventi jāievēro tas, ka tieslietu ministrs ir atbildīgs par tālākajiem maksātnespējas politikas virzieniem.  Ņemot vērā minēto, nepieciešams precizēt padomes darbības mērķi, nosakot, ka padome ir konsultatīva un koordinējoša starpnozaru institūcija, kuras darbības mērķis ir konsultēt tieslietu ministru maksātnespējas jomas attīstības jautājumos un attiecīgi precizēt padomes funkcijas un uzdevumus.  Ņemot vērā padomes darbības būtību, nepieciešams padomes darbības funkcijas papildināt ar funkciju sekmēt valsts iestāžu, kā arī citu iesaistīto institūciju savstarpējo sadarbību maksātnespējas jomā.  Vērtējot padomes darbību, secināts, ka laika gaitā tā ir zaudējusi savu sākotnēju darbības jēgu – noteikt maksātnespējas jomas prioritātes augstā politiskā līmenī, ņemot vērā nozares viedokli. Šobrīd padomes darbība vairāk līdzinās darba grupai. Tā kā Tieslietu ministrijā tiek formalizēta Maksātnespējas procesa regulējuma pilnveidošanas darba grupa ar atbilstošu pārstāvību no jomā iesaistītajām institūcijām, nav nepieciešams šādu pat darbību dublēt padomē. Ņemot vērā minēto, nepieciešams atjaunot padomes augsto pārstāvības līmeni, tādejādi nodrošinot tajā pieņemto lēmumu politisko nozīmību.  Noteikumos būtu jānosaka padomes sastāvā ietilpstošo organizāciju pārstāvji, proti, vadītāji, tādejādi paaugstinot nepieciešamo lemtspējas līmeni. Ņemot vērā tieslietu ministra iniciatīvu, konsultatīvās padomes sastāvu nepieciešams papildināt ar Latvijas Zvērinātu tiesu izpildītāju padomes priekšsēdētāju, ņemot vērā to, ka maksātnespējas procesa administratori, maksātnespējas procesa ietvaros pārdodot parādnieka mantu, veic Civilprocesa likumā noteiktās zvērināta tiesu izpildītāja darbības; ar Latvijas Republikas Augstākās tiesas priekšsēdētāju, ņemot vērā būtisko tiesas lomu maksātnespējas procesā, kā arī judikatūras veidošanā; ar Latvijas Kredītņēmēju asociācijas valdes priekšsēdētāju, ņemot vērā to, ka attiecīgā organizācija pārstāv kredītņēmēju intereses.  Tā kā dažādu apsvērumu dēļ padomes locekļiem var rasties apstākļi, kad padomes sēdi nav iespējams apmeklēt, tiek noteikta iespēja pilnvarot citu attiecīgās organizācijas pārstāvi dalībai padomes sēdē, iesniedzot rakstisku pilnvarojumu.  Ņemot vērā to, ka padomes sēdes vienmēr tiek sasauktas, tiklīdz ir ierosināti izskatāmie jautājumi un tas var notikt ar dažādu regularitāti, noteikumu tekstā nav nepieciešama norāde par padomes sasaukšanu reizi ceturksnī.  Tā kā tiek mainīts padomes pārstāvības līmenis un konkrēti definēts, ka padomes sastāvā iekļaujami attiecīgo organizāciju un iestāžu vadītāji, nav nepieciešams papildus Ministru kabinetā apstiprināt padomes personālsastāvu. | |
| 3. | Projekta izstrādē iesaistītās institūcijas | Tieslietu ministrija | |
| 4. | Cita informācija | Nav. | |
| Anotācijas III, IV un V sadaļa – projekts šīs jomas neskar. | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Padomes esošie locekļi un padomes sastāvā iekļaujamie locekļi. | |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav | |
| |  |  | | --- | --- | | **VI. Sabiedrības līdzdalība un komunikācijas aktivitātes** | | | Plānotās sabiedrības līdzdalības un komunikācijas aktivitātes saistībā ar projektu | Projekts pirms nosūtīšanas izsludināšanai Valsts sekretāru sanāksmē nosūtīts informācijai un viedokļa sniegšanai visām Padomes sastāvā esošām organizācijām un padomes sastāvā iekļaujamiem locekļiem.  Pirms izsludināšanas Valsts sekretāru sanāksmē projekts ievietots Tieslietu ministrijas mājas lapā sabiedrības informēšanai. | | Sabiedrības līdzdalība projekta izstrādē | Projekts pirms nosūtīšanas izsludināšanai Valsts sekretāru sanāksmē nosūtīts informācijai un viedokļa sniegšanai visām Padomes sastāvā esošām organizācijām un padomes sastāvā iekļaujamiem locekļiem.  Pirms izsludināšanas Valsts sekretāru sanāksmē projekts 2015.gada 17.jūnijā ievietots Tieslietu ministrijas mājas lapā sabiedrības informēšanai. | | Sabiedrības līdzdalības rezultāti | Ārvalstu investoru padome Latvijā, Latvijas Brīvo arodbiedrību savienība, Latvijas Darba devēju konfederācija, Latvijas Kredītņēmēju asociācija un Latvijas Tirdzniecības un rūpniecības kamera iebildumus vai priekšlikumus nav izteikusi. Finanšu ministrija un Latvijas Zvērinātu tiesu izpildītāju padome atbalstījusi un saskaņojusi projekta tālāku virzību bez iebildumiem un priekšlikumiem. Augstākās tiesas priekšlikums iestrādāts projekta tekstā.  Ekonomikas ministrija atbalstījusi projektu un tā virzību, taču vienlaikus izteikusi priekšlikumu papildināt padomes uzdevumus izsakot 3.2.apakšpunktu redakcijā, kas paredz padomei vērtēt starptautiski atzīto labo praksi maksātnespējas jautājumos, kā arī 3.3.apapkšpunktu, papildinot to ar atsauci uz Latvijas Nacionālā attīstības plānā 2014. – 2020.gadam noteikto rīcības virziena „Izcila uzņēmējdarbības vide” mērķi. Tieslietu ministrija uzskata, ka šādi papildinājumi nav nepieciešami, jo 3.2.apakšpunkta jaunā redakcija paredz Padomei uzdevumu sniegt ieteikumus par maksātnespējas jautājumu risināšanu valstī, savukārt 3.3.apakšpunkta jaunā redakcija paredz padomei uzdevumu sekmēt maksātnespējas jomu regulējošo tiesību aktu pilnveidošanu. Abi minētie apakšpunkti jau aptver labākās prakses izvērtēšanu, kā arī apriori dažādos politikas plānošanas dokumentos definēto mērķu īstenošanu. Turklāt, par labu praksi nebūtu uzskatāma atsauču izmantošana projektā uz laika ziņā terminētiem politikas plānošanas dokumentiem, jo tas varētu novest pie normatīvo aktu grozīšanas, kas būtu pretrunā ar Valsts prezidenta 2012.gada 12.decembra rīkojumu Nr.7 „Par priekšlikumu izstrādi likumu grozījumu skaita un apjoma samazināšanai”. Ņemot vērā minēto, Tieslietu ministrija nav ņēmusi vērā Ekonomikas ministrijas priekšlikumu.  Biedrība „Latvijas Sertificēto maksātnespējas procesa administratoru asociācija” (turpmāk – Asociācija) neatbalsta projekta tālāko virzību piedāvātajā redakcijā, izsakot vairākus iebildumus un priekšlikumus.  1.Asociācija nepiekrīt projektā paredzētajām izmaiņām, kas noteic, ka turpmāk padomes darbības mērķis būs konsultēt tieslietu ministru maksātnespējas jomas attīstības jautājumos. Asociācijas ieskatā šāds grozījums mazinātu padomes lomu, kā arī lēmumu pieņemšanu maksātnespējas politikā atstātu tikai tieslietu ministra kompetencē. Tāpat Asociācija nepiekrīt projekta 2. un 3.punktam, kas precizē padomes uzdevumus.  Tieslietu ministrija nepiekrīt šim iebildumam, jo saskaņā ar Valsts pārvaldes iekārtas likuma 10. panta pirmo daļu valsts pārvalde ir pakļauta likumam un tiesībām. Tā darbojas normatīvajos aktos noteiktās kompetences ietvaros. Valsts pārvalde savas pilnvaras var izmantot tikai atbilstoši pilnvarojuma jēgai un mērķim. Minētie valsts pārvaldes uzbūves pamatprincipi nodrošina varas dalīšanas principa ievērošanu un efektīvu, cilvēktiesības respektējošu valsts pārvaldi, kas, savukārt, ir Latvijas Republikas Satversmē nostiprināto demokrātiskas valsts vērtību pamatā. Tieslietu ministrijas funkcijas, uzdevumus un kompetenci nosaka Ministru kabineta 2003.gada 29.aprīļa noteikumi Nr.243 „Tieslietu ministrijas nolikums”. Minēto noteikumu 4.1.9.apakšpunkts noteic, ka Tieslietu ministrija ir atbildīga par politikas izstrādi maksātnespējas jomā. Tādejādi tikai tieslietu ministrs ir atbildīgs par maksātnespējas jomas politikas veidošanu un ir tiesīgs pieņemt lēmumus, kas attiecas uz maksātnespējas politikas veidošanu un tālākajiem virzieniem. Tādejādi, padomei, arī nemainot šobrīd spēkā esošo darbības mērķi, nav kompetences saistošu lēmumu pieņemšanā attiecībā uz maksātnespējas jomu un saskaņā ar noteikumu 16.punktu, tās lēmumiem ir ieteikuma raksturs. Papildus tam, jēdziens „konsultatīvā padome” pats par sevi jau norāda uz to, kādas funkcijas ir attiecīgajai institūcijai. Attiecībā uz padomes funkciju un uzdevumu precizēšanu izsakot noteikumu 2.5.apakšpunktu jaunā redakcijā, paredzot, ka viena no padomes funkcijām ir sekmēt valsts iestāžu, kā arī citu savstarpējo institūciju savstarpējo sadarbību maksātnespējas jomā, kā arī izsakot 3.3.apakšpunktu redakcijā, kas paredz padomei uzdevumu sekmēt maksātnespējas jomu regulējošo tiesību aktu pilnveidošanu, vēršam uzmanību, ka attiecīgie apakšpunkti precizēti, lai nodrošinātu padomes funkciju un uzdevumu atbilstību tās darbības mērķim un veidam. Ņemot vērā minēto, padomes darbības mērķis un uzdevumi netiek sašaurināti, bet gan tiek precizēti atbilstoši tās darbības raksturam un valsts pārvaldes uzbūves pamatprincipiem;  2. Asociācija apšauba lietderību padomes locekļu pārstāvības līmeņa paaugstināšanai, ņemot vērā to, ka tiek sašaurināts padomes darbības mērķis, funkcijas un uzdevumi.  Tieslietu ministrija nepiekrīt šim iebildumam, jo padomes darbības mērķis, funkcijas un uzdevumi netiek sašaurināti, bet gan precizēti atbilstoši padomes darbības raksturam, kā arī iespējamam lemtspējas līmenim;  3. Asociācija iebilst pret Latvijas Zvērinātu tiesu izpildītāju padomes priekšsēdētāja iekļaušanu padomes sastāvā, norādot uz to, ka mantas pārdošana (kas ir identiska zvērināta tiesu izpildītāju veiktajām darbībām) ir tikai viena no administratoru veiktajām darbībām un tā nav saistīta ar politikas veidošanu.  Tieslietu ministrija nepiekrīt šim iebildumam. Mantas pārdošana ir ļoti būtiska maksātnespējas procesa sastāvdaļa, no kuras ir atkarīgs kreditoriem izmaksāto līdzekļu apjoms, kā arī kopumā procesā pieejamo līdzekļu apjoms. Zvērinātu tiesu izpildītāju pieredze attiecīgajā jomā, ņemot vērā to, ka Civilprocesa likumā noteiktās tiesu izpildītāja darbības saistībā ar parādnieka mantas izsoli veic administrators, ir būtisks un noderīgs informācijas avots, lai saskatītu un risinātu problēmjautājumus, kā arī padarītu mantas pārdošanas procedūru efektīvāku.  Turklāt, zvērināta tiesu izpildītāja darbību būtiski ietekmē maksātnespējas procesa uzsākšana, pārtraukšana vai izbeigšana, tādejādi Latvijas Zvērinātu tiesu izpildītāju padomes priekšsēdētāja iekļaušanu padomes sastāvā dos būtisku ieguldījumu padomes turpmākajā darbībā;  4.Asociācija lūdz papildināt padomes sastāvu ar Valsts ieņēmumu dienesta pārstāvi.  Tieslietu ministrija neuzskata par lietderīgu veikt šādu papildinājumu, ņemot vērā to, ka saskaņā ar Ministru kabineta 2004.gada 16.novembra noteikumu Nr.940 „Valsts ieņēmumu dienesta nolikums” 1.punktu Valsts ieņēmumu dienests ir finanšu ministra pārraudzībā esoša tiešās pārvaldes iestāde, līdz ar to finanšu ministra dalība padomē jau nodrošina attiecīgās iestādes viedokļa pārstāvību, līdz ar to nav nepieciešams papildināt padomes sastāvu ar Valsts ieņēmumu dienesta pārstāvi;  5.Asociācija nepiekrīt tam, ka padomes priekšsēdētājs prombūtnes laikā varētu pilnvarot citu personu sēdes vadīšanai, nosakot, ka tieslietu ministra piedalīšanās padomes sēdē ir obligāta. Papildus tam Asociācija lūdz noteikt, ka padome ir lemttiesīga, ja tajā piedalās vismaz četri locekļi, ieskatot tieslietu ministru.  Tieslietu ministrija nepiekrīt Asociācijas izteiktajam iebildumam, ņemot vērā to, ka nav saprotama Asociācijas argumentācija, kādēļ tieslietu ministrs nevarētu pilnvarot citu personu padomes sēdes vadīšanai. Tā kā padome ir konsultatīva institūcija, ministra klātbūtne nav obligāti nepieciešama, lai sēde varētu notikt, turklāt, ja tieslietu ministrs pilnvaro kādu personu vadīt padomes sēdi, šī persona uzskatāma par kompetentu lēmumu pieņemšanā un nav pamata apšaubīt tieslietu ministra lēmumu. Papildus tam, noteikumu 14.punkts jau noteic, ka padome ir lemttiesīga, ja tās sēdē piedalās vismaz četri padomes locekļi, ieskaitot sēdes vadītāju, līdz ar to nav nepieciešami Asociācijas ierosinātie papildinājumi.  Latvijas Zvērinātu advokātu padome (turpmāk – Advokātu padome) nav atbalstījusi projekta virzību piedāvātajā redakcijā izsakot vairākus iebildumus un priekšlikumus:  1.Advokātu padome norāda, ka padomes lomu nepieciešams nostiprināt, nevis to samazināt, ņemot vērā vispārējo maksātnespējas politiku valstī.  Tieslietu ministrija nepiekrīt iebildumam un vērš uzmanību uz to, ka padomes darbības mērķis un uzdevumi netiek sašaurināti, bet gan tiek precizēti atbilstoši tās darbības raksturam. (skat. argumentāciju pie Asociācijas 1.iebilduma);  2.Advokātu padome norāda, ka projekta 2.punkts nonāk pretrunā ar Valsts kontroles veiktās revīzijas ieteikumiem.  Tieslietu ministrijai nav saprotams iebildums, jo nav saprotama sasaiste Valsts kontroles veiktajai revīzijai ar konkrēto punktu, turklāt vēršam uzmanību uz to, ka Tieslietu ministrija ir ņēmusi vērā Valsts kontroles izteiktos iebildumus attiecībā uz padomes darbību, precizējot padomes nolikumu. Argumentāciju par attiecīgā apakšpunkta grozījumiem skatīt pie Asociācijas 1.iebilduma;  3.Advokātu padome norāda uz nepieciešamību projekta 4.punktu saglabāt esošajā redakcijā.  Tieslietu ministrija nepiekrīt šim priekšlikumam. Skatīt argumentāciju pie Asociācijas 1.iebilduma. | | Cita informācija | Nav. | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekta ietvaros jauna institūcija netiek veidota, kā arī netiek reorganizēta vai likvidēta esoša organizācija. |
| 3. | Cita informācija | | Nav. |

Iesniedzējs:

Tieslietu ministrijas

valsts sekretārs Raivis Kronbergs

17.06.2015. 9:41

1818

A.Šķēle

67046147, agnese.skele@tm.gov.lv